CELEX: 32011R0880
Language: sl
Date: 2011-09-02 00:00:00
Title: Uredba Komisije (EU) št. 880/2011 z dne 2. septembra 2011 o popravku Uredbe (EU) št. 208/2011 o spremembi Priloge VII k Uredbi (ES) št. 882/2004 Evropskega parlamenta in Sveta ter uredb Komisije (ES) št. 180/2008 in (ES) št. 737/2008 glede seznamov in imen referenčnih laboratorijev EU  Besedilo velja za EGP

3.9.2011   
            
            
               SL
            
            
               Uradni list Evropske unije
            
            
               L 228/8
            
         UREDBA KOMISIJE (EU) št. 880/2011
   z dne 2. septembra 2011
   o popravku Uredbe (EU) št. 208/2011 o spremembi Priloge VII k Uredbi (ES) št. 882/2004 Evropskega parlamenta in Sveta ter uredb Komisije (ES) št. 180/2008 in (ES) št. 737/2008 glede seznamov in imen referenčnih laboratorijev EU
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 32(5) Uredbe,
   ob upoštevanju naslednjega:
   
               (1)
            
            
               Uredba (ES) št. 882/2004 določa splošne naloge, dolžnosti in zahteve za referenčne laboratorije EU za živila, krmo ter zdravje živali in žive živali. Referenčni laboratoriji EU za zdravstveno varstvo živali in žive živali so navedeni v delu II Priloge VII k navedeni uredbi.
            
         
               (2)
            
            
               Z Uredbo Komisije (EU) št. 87/2011 z dne 2. februarja 2011 o imenovanju referenčnega laboratorija EU za zdravstveno varstvo čebel, določitvi dodatnih pristojnosti in nalog navedenega laboratorija ter spremembi Priloge VII k Uredbi (ES) št. 882/2004 Evropskega parlamenta in Sveta (2) je bil imenovan referenčni laboratorij EU na področju zdravstvenega varstva čebel in dodan na seznam referenčnih laboratorijev EU za zdravje živali in živih živalih.
            
         
               (3)
            
            
               Z Uredbo Komisije (EU) št. 208/2011 z dne 2. marca 2011 o spremembi Priloge VII k Uredbi (ES) št. 882/2004 Evropskega parlamenta in Sveta ter uredb Komisije (ES) št. 180/2008 in (ES) št. 737/2008 glede seznamov in imen referenčnih laboratorijev EU (3) je bila zamenjana Priloga VII k Uredbi (ES) št. 882/2004. Vendar je bil referenčni laboratorij EU na področju zdravstvenega varstva čebel izpuščen s seznama referenčnih laboratorijev EU za zdravje živali in žive živali iz dela II Priloge VII k Uredbi (ES) št. 882/2004, kakor je bila spremenjena z Uredbo (EU) št. 208/2011
            
         
               (4)
            
            
               Pomembno je, da se seznam referenčnih laboratorijev EU iz Uredbe (ES) št. 882/2004 posodablja. Opustitev v Uredbi (EU) št. 208/2011 je zato treba ustrezno popraviti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V Prilogi k Uredbi (EU) št. 208/2011 se na seznam referenčnih laboratorijev EU za zdravje živali in žive živali v delu II Priloge VII k Uredbi (ES) št. 882/2004 doda točka 18:
   
      „18.   Referenčni laboratorij EU za zdravstveno varstvo čebel
      
      
                  ANSES - Sophia-Antipolis Laboratory
               
            
                  Sophia-Antipolis
               
            
                  Francija“
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. septembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 165, 30.4.2004, str. 1.
   
      (2)  UL L 29, 3.2.2011, str. 1.
   
      (3)  UL L 58, 3.3.2011, str. 29.